ইসির ওয়েবসাইটে নেই ববি হাজ্জাজের দলের কোনো তথ্য
গেজেট প্রকাশের তিন দিন পরও ইসির ওয়েবসাইটে নিবন্ধিত রাজনৈতিক দলের তালিকায় নাম ওঠেনি ববি হাজ্জাজের রাজনৈতিক দল জাতীয়তাবাদী গণতান্ত্রিক আন্দোলনের (এনডিএম)।







শুক্রবার (১ ফেব্রুয়ারি) সকাল পর্যন্ত ইসির ওয়েবসাইটে ঢুকে দেখা গেছে, দলটির নিবন্ধন নম্বর, নিবন্ধন তারিখ, প্রতীকের নাম, প্রতীক, প্রেসিডেন্ট, মহাসচিব, কেন্দ্রীয় কার্যালয়ের ঠিকানা, ফোন, মোবাইল, ইমেইল ও ওয়েব অ্যাড্রেসসহ বিস্তারিত তথ্য নেই।




ইসির ওয়েবসাইটে নিবন্ধিত অন্য ৩৯ দলের তথ্য রয়েছে।
২০১৭ সালের ২৪ এপ্রিল এনডিএম আনুষ্ঠানিকভাবে আত্মপ্রকাশ করে। ববি হাজ্জাজ দলটির প্রতিষ্ঠাতা চেয়ারম্যান।
২০১৪ সালের জাতীয় সংসদ নির্বাচনের আগে তিনি জাতীয় পার্টির চেয়ারম্যান এইচএম এরশাদের রাজনৈতিক উপদেষ্টা ছিলেন।
গত ৩০ জানুয়ারি ববি হাজ্জাজের রাজনৈতিক দল জাতীয়তাবাদী গণতান্ত্রিক আন্দোলনকে (এনডিএম) নিবন্ধন দিয়ে গেজেট প্রকাশ করে নির্বাচন কমিশন (ইসি)।
ইসির প্রকাশিত গেজেটে বলা হয়, ‘সুপ্রিমকোর্টের হাইকোর্ট বিভাগের রিট পিটিশনে (নম্বর-৮৮২০/২০১৮) বিগত ২১ অক্টোবর আদেশের পরিপ্রেক্ষিতে গণপ্রতিনিধিত্ব আদেশের (আরপিও) চ্যাপ্টার ভিআইএ অনুযায়ী জাতীয়তাবাদী গণতান্ত্রিক আন্দোলনকে (এনডিএম) পুনরাদেশ না দেয়া পর্যন্ত নির্বাচন কমিশন রাজনৈতিক দল হিসেবে নিবন্ধন করিয়েছে।
এ দলের জন্য ‘সিংহ’ প্রতীক সংরক্ষণ করা হয়েছে এবং এর নিবন্ধন নম্বর ০৪৩।’
ববি হাজ্জাজ ২০১৫ সালে ঢাকা উত্তর সিটি কর্পোরেশন (ডিএনসিসি) নির্বাচনে অংশ নিলে তাকে দল থেকে বহিষ্কার করেন এরশাদ।
এবার ঢাকা উত্তর সিটি কর্পোরেশনের (ডিএনসিসি) উপনির্বাচনে মেয়র পদে প্রতিদ্বন্দ্বিতা করতে মনোনয়ন জমা দিয়েছেন তিনি।

গেজেট প্রকাশের তিন দিন পরও ইসির ওয়েবসাইটে নিবন্ধিত রাজনৈতিক দলের তালিকায় নাম ওঠেনি ববি হাজ্জাজের রাজনৈতিক দল জাতীয়তাবাদী গণতান্ত্রিক আন্দোলনের (এনডিএম)।